കനത്ത മഴ: പൊന്മുടിയില് വിവിധ സ്ഥലങ്ങളില് മണ്ണിടിച്ചില് തിരുവനന്തപുരം: കനത്ത മഴയെത്തുടര്ന്ന് തിരുവന്തപുരം പൊന്മുടിയില് വിവിധ സ്ഥലങ്ങളില് മണ്ണിടിച്ചിലുണ്ടായി. ആളപായവും മറ്റ് നാശ നഷ്ടങ്ങളും റിപ്പോര്ട്ട് ചെയ്തിട്ടില്ല. കനത്ത മഴയെത്തുടര്ന്ന് വാമനപുരം നദി കര കവിഞ്ഞൊഴുകുന്നുണ്ട്. കല്ലാര് ഗോള്ഡന്വാലി ചെക്ക്പോസ്റ്റിന് സമീപം റോഡിലേക്ക് മരം വീണ് ഗതാഗതം തടസപ്പെട്ടു. പോസ്റ്റുകള് ഉള്പ്പടെ നിലംപതിച്ച് വൈദ്യുതി ബന്ധം നിലച്ചു. വിതുര ഫയര്ഫോഴ്സും പോലീസും ഫോറസ്റ്റ് ഉദ്യോഗസ്ഥരും കെഎസ്ഇബി ജീവനക്കാരും ചേര്ന്ന് പ്രദേശത്ത് രക്ഷാ പ്രവര്ത്തനം നടത്തി. വാമനപുരം നദിയുടെ ഇരു കരകളിലും താമസിക്കുന്നവര് കനത്ത ജാഗ്രതപാലിക്കേണ്ടതാണെന്ന് പൊലീസ് മുന്നറിയിപ്പ് നല്കി. പ്രദേശത്ത് ജലനിരപ്പ് ഉയരുകയാണെന്നും പൊലീസ് അറിയിച്ചു. ബുധനാഴ്ചയും മഴ തുടരും ഇടുക്കിയില് ഇന്ന് ഓറഞ്ച് അലര്ട്ട്, ആറ് ജില്ലകളില് യെല്ലോ അലര്ട്ട് സംസ്ഥാനത്ത് ബുധനാഴ്ചയും കൂടി ശക്തമായ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥാ വകുപ്പ്. വിവിധ ജില്ലകളില് ജാഗ്രത നിര്ദേശം നല്കി. ഇന്ന് ഇടുക്കി ജില്ലയില് ഓറഞ്ച് അലര്ട്ടും ആറ് ജില്ലകളില് യെല്ലോ അലര്ട്ടും പ്രഖ്യാപിച്ചു. അടുത്ത മൂന്ന് മണിക്കൂറില് പത്തനംതിട്ട, ഇടുക്കി, തൃശ്ശൂര്, പാലക്കാട്, മലപ്പുറം എന്നീ ജില്ലകളിലെ ഒറ്റപ്പെട്ടയിടങ്ങളില് ഇടിമിന്നലോടുകൂടിയ മഴയ്ക്കും മണിക്കൂറില് 40 കി.മീ വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. യെല്ലോ അലര്ട്ട് പ്രഖ്യാപിച്ചിരിക്കുന്ന ജില്ലകള് ഒക്ടോബര് 5: കൊല്ലം, പത്തനംതിട്ട, കോട്ടയം, മലപ്പുറം, കോഴിക്കോട്, വയനാട് ഒക്ടോബര് 6: മലപ്പുറം, വയനാട്, കണ്ണൂര് ഒക്ടോബര് 9: ആലപ്പുഴ ഒരു ബഞ്ചില് ഒരു കുട്ടി മാത്രം സ്കൂള് തുറക്കുന്നതിന് മാര്ഗരേഖയായി ഇന്ന് വരെ കേരള കര്ണാടക തീരങ്ങളില് മത്സ്യബന്ധനത്തിന് പോകാന് പാടുള്ളതല്ലെന്ന് ദുരന്ത നിവാരണ അതോറിറ്റി അറിയിച്ചു. ഇന്ന് തെക്ക് കിഴക്കന്, മധ്യകിഴക്കന് അറബിക്കടലിലും അതിനോടു ചേര്ന്ന കേരള കര്ണാടക ഗോവ എന്നീ തീരങ്ങളില് മണിക്കൂറില് 40 മുതല് 50 കി.മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ട്.